b'\n_START_ARTICLE_\nIgnacij Kralj\n_START_SECTION_\n\xc5\xbdivljenjepis\n_START_PARAGRAPH_\nIgnacij Kralj je ljudsko \xc5\xa1olo obiskoval v Dornberku, nato je hodil na gori\xc5\xa1ko gimnazijo (1877\xe2\x80\x931885) in bogoslovje, v duhovnika je bil posve\xc4\x8den leta 1890. Najprej je bil eno leto kaplan v Biljani, nato prefekt v gori\xc5\xa1kem de\xc5\xa1kem semeni\xc5\xa1\xc4\x8du, kjer je 1892 zbolel za tuberkulozo. \xc5\xbde v gimnaziji, \xc5\xa1e bolj pa v bogoslovju, se je u\xc4\x8dil slovanskih jezikov, franco\xc5\xa1\xc4\x8dine in angle\xc5\xa1\xc4\x8dine in po Mahni\xc4\x8devih navodilih prebiral modroslovne, apologeti\xc4\x8dne in zgodovinske knjige ter se vadil v pisanju. Objavil razpravo Slovenski roman, kjer v 1. delu pi\xc5\xa1e o va\xc5\xbenosti leposlovja, njega smotrnosti in o vrstah romana, v 2. delu pa analizira Jur\xc4\x8di\xc4\x8da, ki ga kot pisatelja priznava le toliko,\xc2\xa0\xc2\xbbkolikor je v njem pristnega idealizma in lepega realizma.\xc2\xab'